text: la regidora de Dona i Igualtat de l'Ajuntament de Xàtiva, Francesca Chapí, ha presentat la programació d'actes commemoratius de la celebració del Dia Internacional de la Dona, el proper 8 de març. La programació acull actes organitzats per distintes entitats, a més de la pròpia regidoria i el Consell de les Dones de Xàtiva per la Igualtat, entitats com la Junta Local Fallera, l'Associació Feminista Fent Camí, el Fil Tours, Aspromivise, Xateba, el grup de Zumba d'Avanza Fitness, amb la col·laboració de partits polítics i de la Diputació de València.
  La regidora ha anunciat que l'Ajuntament donarà suport a una sèrie de mobilitzacions ciutadanes, com ara la vaga de fam de 8 activistes feministes en la Porta del Sol de Madrid, les concentracions previstes per a demà a la porta de l'Ajuntament -amb participació de les comissions falleres- o l'atur internacional de dones previst per al 8 de març. Chapí ha recordat que la campanya "No és no" continuarà durant les falles de 2017 i que també hi haurà presència d'aquesta campanya a l'hospital Lluís Alcanyís.